మెకిన్సే
మెకిన్సే & కంపెనీ ఒక ప్రపంచవ్యాప్త నిర్వహణ సలహా సంస్థ. ఈ సంస్థ సీనియర్ యాజమాన్యముకు సంబంధించిన సమస్యల పరిష్కారంపై దృష్టి సారిస్తుంది. మెకిన్సే సంస్థ ప్రపంచంలో ప్రముఖ వ్యాపారాలు, ప్రభుత్వాలు మరియు సంస్థలకు సలహాదారుగా వ్యవహరిస్తుంది. యాజమాన్య సలహాదార పరిశ్రమలో ప్రతిష్ఠాత్మక సంస్థలలో మేటిగా మరియు గౌరవనీయమైన సంస్థలలో ఒకటిగా ఈ సంస్థ గుర్తింపు పొందింది. వాల్ట్.కాం వారి ఉత్తమ సలహాదార సంస్థల జాబితాలో వరుసగా 6 సార్లు ఈ సంస్థ నం.1 స్థానంలో నిలిచింది. 1996 నుంచి క్రొత్త MBA పట్టభద్రులకు ఉద్యోగం ఇచ్చే ఉత్తమ సంస్థగా ఉంటుంది.
మెకిన్సే & కో., లాంఛనంగా ఒక కార్పరేషన్ గా స్థాపించబడినప్పటికి, అనేక ముఖ్య అంశాలలో ఒక భాగస్వామ్య సంస్థగానే వ్యవహరిస్తుంది. ఈ సంస్థ యొక్క ఉన్నత స్థాయి వాటాదారులు ("డైరెక్టర్లు"గా పిలవబడతారు- వీరు కంపెని డైరెక్టర్లు కానప్పటికీ) సంస్థ యొక్క నిర్వాహణా అధికారిని (మేనేజింగ్ డైరెక్టర్) మూడు సంవత్సరాల కాలానికి ఎన్నుకుంటారు. ప్రతి మేనేజింగ్ డైరెక్టర్ అత్యధికంగా మూడుసార్లు పదవిలో కొనసాగవచ్చు. వ్యూహాత్మక స్థాయిలో, విధానాలను వృద్ధి చేయటానికి మరియు కీలక నిర్ణయాలు తీసుకోవడానికి పలు కమిటీలు ఉన్నాయి. మెకిన్సే "పైకి లేదా బయటకి," అనే విధాన్ని పాటిస్తుంది. దీని ప్రకారం, సలహాదారులు తమ వృత్తిలో ఒక నిర్ణీత కాలవ్యవధిలో పైకి ఎదగాలి లేదా సంస్థను వదిలి వెళ్లిపోవాలి.
మెకిన్సేకి 52 దేశాలలో 96 కార్యాలయాలలో సుమారు 9,000 మంది సలహాదారులు ఉన్నారు. సంస్థ యొక్క 2008 సంవత్సరపు ఆదాయం $6.౦ బిలియన్లు అని "ఫోర్బ్స్" అంచనా వేసింది.
మెకిన్సే విధానం యొక్క వివాదాస్పద అంశం, సంస్థ పాటించే నాన్-ఎక్స్క్లూసివ్ విధానం. సంస్థలోని వివిధ సలహాదారుల బృందాలు ఆ పరిశ్రమలోని ప్రత్యక్ష పోటీదారుల తరపున పని చేయవలసి వచ్చినప్పుడు వారి మధ్య పరస్పర విరుద్దమైన ఉద్ద్యేశాలు ఉత్పన్నమవచ్చు. ఇది సంస్థకు అనుకూలంగా ఉంటుంది. ఎందుకంటే, భవిష్యత్తులో ఖాతాదారులకు పని చేయడానికి వీలు ఉంటుంది; అంతేకాక, ఒక పోటీదార సంస్థ మెకిన్సేని ఆశ్రయించినట్లు తెలియగానే, ఇతర కంపెనీలు కూడా మెకిన్సేనే ఆశ్రయిస్థాయి. ఈ విధానం వలన, మెకిన్సే తమ ఖాతాదారుల జాబితాను గోప్యంగా ఉంచుకోగలదు. అయితే, దీని వలన, సంస్థ లోపల ఖాతాదారుల గోప్యతపై అత్యధిక ప్రాముఖ్యత ఉంటుంది. సలహాదారులు పరస్పరం తమ పని గురించిన వివరాలను ఇతర సంఘాల సభ్యులతో చర్చించడాన్ని సంస్థ నిషేధించింది. మెకిన్సేలో పనిచేస్తున్నప్పుడు, సలహాదారులు పోటీదారులతో నేరుగా పని చేయడాన్ని సంస్థ నిషేధించింది. ఒక సంస్థ తరపున పనిచేసి, తరువాత ఆ సంస్థ యొక్క పోటీ సంస్థ తరపున పని చేయడానికి 2 లేదా ఎక్కువ సంవత్సరాల సమయం ఆగితే కానీ తరువాత పోటీదారు తరుపున పని చేయటంపై నిషేధం విధించింది; కొన్ని సందర్భాలలో, సలహాదారులు పోటీ సంస్థల తరపున పని చేయడాన్ని శాశ్వతంగా నిషేధిస్తుంది.
మెకిన్సే & కంపెనీని చికాగోలో 1926లో స్థాపించిన వారు జేమ్స్ ఓ. ("మాక్") మెకిన్సే. ఈయన యునివర్సిటీ ఆఫ్ చికాగో బూత్ స్కూల్ అఫ్ బిజినెస్‌లో ఒక అకౌంటింగ్ ప్రొఫెసర్. బడ్జెటింగ్‌ను ఒక నిర్వాహణా సాధనముగా వాడడాన్ని ఇతనే ప్రవేశపెట్టాడు. మార్షల్ ఫీల్డ్స్ 1935లో సంస్థ ఖాతాదారుగా అయింది. మెకిన్సేని ఆ సంస్థను వదిలి పెట్టి తమ సంస్థ యొక్క CEOగా పని చేయడానికి ఒప్పించింది ఆ సంస్థ; అయితే, అతను 1937లో నిమోనియా సోకి చనిపోయాడు.
మెకిన్సీ సంస్థను వదిలి వెళ్ళిన తరువాత 1933లో సంస్థలో చేరిన మార్విన్ బోవేర్, సంస్థ ప్రపంచవ్యాప్తంగా పేరు ప్రఖ్యాతులు సంపాదించడానికి కారకులయ్యారు. ఈయనే సంస్థ యొక్క పలు మార్గదర్శకాలను రూపొందించారు. మెకిన్సే మరణించినప్పుడు సంస్థ యొక్క చికాగో, న్యూ యార్క్ శాఖలు విడిపోయాయి. 1939లో, న్యూ యార్క్ భాగస్వాముల సహాయంతో బోవర్ న్యూ యార్క్ శాఖను పునరుద్దరణ చేసి, సంస్థ పేరుని మెకిన్సే & కంపెనీగా మార్చాడు. మెకిన్సీలో తొలి భాగస్వామ్యులలో ఒకరైన టి. కియర్నీ, చికాగో శాఖను అట్టి పెట్టుకొని, ఆ శాఖకు తన పేరు పెట్టారు. ఆ విధంగా A.T. కియర్నీ అనే పోటీ యాజమాన్య సలహాదార సంస్థ స్థాపించబడింది.
పరిశ్రమలో అప్పట్లో నెలకొన్న నియామక పద్ధతికి భిన్నంగా మార్విన్ బోవెర్ నియమాకాలు చేపట్టాడు. అనుభవం కలిగిన మేనేజర్లను కాకుండా, ప్రముఖ బిజినెస్ స్కూల్‌ల నుంచి అప్పుడే చదువు పూర్తి చేసిన పట్టభద్రులను ఉద్యోగంలో నియమించాడు.
వ్యూహాత్మక సేవలను అందించే ప్రముఖ ఫార్చూన్ 500 సంస్థలు నాలుగు ఉన్నాయి: మెకిన్సే & కంపెనీ (మెకిన్సే), ది బోస్టన్ కన్సల్టింగ్ గ్రూప్ (BCG), బెయిన్ & కంపెనీ (బెయిన్), మరియు బూజ్ & కంపెనీ (బూజ్).. ఇతర పోటీదారులు: డియోలిట్ కన్సల్టింగ్, A.T. కియర్నీ, రోలాండ్ బెర్జేర్ స్ట్రాటెజి కన్సల్టన్ట్స్ మరియు మానిటర్ గ్రూప్ వంటి చిన్న సంస్థలు.
మెకిన్సే పలు ప్రచురణలను ప్రచురిస్తుంది. వాటిలో కొన్ని: "మెకిన్సే క్వాటర్లీ", "మెకిన్సే ఆన్ బిజినెస్ టెక్నాలజీ", "మెకిన్సే ఆన్ పేమెంట్స్", " మెకిన్సే ఆన్ కార్పోరేటే అండ్ ఇన్వెస్ట్మెంట్ బ్యాంకింగ్," అండ్ "మెకిన్సే ఆన్ ఫైనాన్స్" . మెకిన్సే వారు రచించిన పలు వ్యాపార పుస్తకాలు ఉన్నాయి. వాటిలో కొన్ని "వాల్యువేషన్: మెషరింగ్ అండ్ మేనేజింగ్ ది వాల్యూ అఫ్ కంపెనీస్", "ది ఆల్కెమీ అఫ్ గ్రోత్", "క్రియేటివ్ డిస్ట్రక్షన్", "ది వార్ ఫర్ టేలంట్", మరియు అత్యంత గుర్తింపు పొందిన "ఇన్ సెర్చ్ అఫ్ ఎక్సెలెన్స్" .
తమ సంస్థలో ఉన్న సలహాదారులకు సహాయపడే విధముగా మెకిన్సే తమ నాలెడ్జ్ మేనేజ్మెంట్ సిస్టంలో గణనీయంగా పెట్టుబడి పెడుతుంది. ఈ వ్యవస్థ సాధారణ పరిశోధకులు, పరిశ్రమ (మరియు పని) -వారిగా నిపుణులు, గ్రంథాలయకర్తలు, పత్రికలూ మరియు డేటాబేస్లు కలిగి ఉంటుంది. మెకిన్సే సంస్థ మెకిన్సే నాలెడ్జ్ సెంటర్ (McKC) అనే కేంద్రాన్ని నడుపుతూ ఉంది. ఈ కేంద్రం విశేషమైన పరిజ్ఞానం మరియు వ్యాపార సమాచారాలను త్వరగా అందిస్తుంది. అంతే కాక, ఖాతాదారులతో అనుభవాలనుంచి నేర్చుకున్న అంశాలను అంతర్గత "ఆచరణా పురోగతి" పత్రాల ద్వారా అందిస్తుంది. గతంలో సలహాదారుల పొందిన అనుభవాలను బట్టి సలహాదారులు నేర్చుకున్న అంశాలను వ్యక్తిగతంగా సలహాదారులను కలిసి తెలుసుకోవచ్చు. (కాని పోటీదారుల విషయాలు తెలుపబడవు)
ఈ వ్యవస్థను మాజీ భాగస్వామి అయిన అనిల్ కుమార్ రూపొందించారు.
ఇతర ఏ సంస్థల కంటే కూడా అధిక సంఖ్యలో CEOలను మెకిన్సే తయారు చేసింది. అందుకని ఫార్చూన్ పత్రిక ఈ సంస్థను "అత్యుత్తమ CEO తయారి సంస్థ" అని పేర్కుంది. ఫార్చూన్ 500 సంస్థలలో, 70 కంటే మంది ఎక్కువ ప్రస్తుత మరియు మాజీ CEOలు మాజీ మెకిన్సే ఉద్యోగులే. ప్రముఖ మాజీ మెకిన్సే ఉద్యోగులు: లూయిస్ వి. గేర్స్ట్నేర్, జు. - మాజీ IBM అధినేత మరియు CEO మరియు ది కార్లైల్ గ్రూప ప్రస్తుత అధినేత, జేమ్స్ మక్నేర్నీ - బోయింగ్ యొక్క అధినేత మరియు CEO, హెల్ముట్ పాన్కే - BMW AG యొక్క మాజీ అధినేత and CEO of BMW AG, క్రిస్టోఫేర్ ఏ. సింక్లైర్ - పెప్సికో యొక్క మాజీ అధినేత మరియు CEO, జేమ్స్ ఫై. గోర్మన్ - మోర్గాన్ స్టాన్లీ యొక్క అధ్యక్షుడు మరియు CEO, పేటర్ వుఫ్లి - UBS AG యోక్క్ మాజీ CEO, స్టీఫెన్ గ్రీన్ - HSBC యొక్క అధినేత, జోనాథన్ ష్వార్ట్స్, సన్ మైక్రోసిస్టమ్స్ యొక్క CEO, జెఫ్రీ స్కిల్లింగ్, ఎన్రాన్ యొక్క మాజీ (ప్రస్తుతం జెయిల్ లో ఉన్నాడు) CEO, మరియాస్ క్లోప్పేర్స్ - BHP బిల్లిటన్ యొక్క CEO, బాబి జిండాల్, ప్రస్తుత లూసియానా గవర్నర్, విట్టోరియో కోలో, వోడాఫోన్ యొక్క CEO. మాజీ ఉద్యోగులలో మరొకరు చెల్సీ క్లింటన్, మాజీ అధ్యక్షుడు బిల్ క్లింటన్ మరియు ప్రస్తుత సెక్రటరి ఆఫ్ స్టేట్ హిల్లరీ రోధం క్లింటన్ కూతురు.
ఒక మాజీ ఉద్యోగి కథనం ప్రకారం, సంస్థ ఖాతాదారుల విషయాలను చర్చించదు. తమ గురించి జాగ్రత్తగా రూపొందించుకున్న తక్కువ-స్థాయి బాహ్య రూపాన్ని సంస్థ కాపాడుతుంది. దీని వలన బహిరంగ పర్యవేక్షణ, సంస్థ ఖాతాదారుల వివరాలు, సంస్థ యొక్క విజయాలు, లాభము వంటి అంశాలను తెలుసుకోవడం కష్టసాధ్యమవుతుంది. ఈ గోప్యత వలన మెకిన్సే యొక్క ధరల గురించి కూడా బయటకు తెలియరాదు.
మాజీ ఉద్యోగులు కూడా ఖాతాదారుల గురించి గోప్యంగా ఉంటారు. కనుక, మెకిన్సే ఉద్యోగులు చేస్తున్న పొరపాట్లను పూర్తి స్థాయిలో తెలుసుకోవడం విలేకర్లు, రచయితలకు కష్టమవుతుంది. ఉదాహరణకు, ఎన్రాన్ సంస్థ కుప్పకూలడానికి ముందు మెకిన్సే సంస్థ యొక్క పెద్ద ఖాతాదారు సంస్థ. మెకిన్సే మాజీ ఉద్యోగియే ఎన్రాన్ కు అధినేతగా ఉన్నాడు. ముఖ్యంగా, "అన్ని స్థాయిలలోనూ మంచి నైపుణ్యం కలిగిన వారిని తీసుకోవడం వలనే పోటీసంస్థలను సమర్ధవంతంగా ఎదుర్కోగలం అనేది సంస్థ యొక్క గట్టి విశ్వాసం". ఈ విధానము మెకిన్సీ సలహా మేరకు ఎన్రాన్ లో అమలు చేయబడింది. దీని వలన సంస్థ లోపల పలు శక్తి కేంద్రాలు ఏర్పడ్డాయి. "వీరు తమకు న్యాయంగా లభించవలసిన విజయాలకంటే ఎక్కువ ఘనతను చాటుకున్నారు. కాని వైఫల్యానికి బాధ్యతను మాత్రం తీసుకోలేదు. నిర్వాహణలో నియమపాలన కరువయింది." 24 ఏళ్ళు జెయిల్ శిక్ష పడిన ఎన్రాన్ CEO జెఫ్ స్కిల్లింగ్, ఒక మాజీ మెకిన్సీ భాగస్వామి మరియు "విశ్వాసమైన మాజీ ఉద్యోగి". మెకిన్సీతో సంబంధం ఉన్న కష్టాలలో ఉన్న మరో సంస్థ, స్విస్స్ఎయిర్. మెకిన్సీ ది హంటర్ స్ట్రెటజిని వాడమని సూచించిన తరువాత సంస్థ దివాలా పాలయింది. బ్రిటిష్ రైల్వే కంపెనీ అయిన రెయిల్ట్రాక్ కూడా కుప్పకూలింది. అవస్థాపన సదుపాయాల పై ఖర్చు తగ్గించి నగదును వాటాదారులకు తిరిగి చెల్లించమని మెకిన్సీ ఇచ్చిన సలహా తరువాతే ఆ సంస్థ కుప్పకూలిందని ఆరోపణ ఉంది. తరువాత ఆ రెయిల్ సంస్థలో పలు ప్రాణాంతకమైన ప్రమాదాలు జరిగాయి. దివాలా తీసిన ఇతర ఖాతాదారులు, కేమార్ట్ మరియు గ్లోబల్ క్రాసింగ్.
ఇటీవల కాలములో మెకిన్సే యొక్క ప్రతిష్ఠ పలు మార్లు దెబ్బతిన్నది:
క్యాబినెట్ కార్యాలయాన్ని పునరుద్దరించడం గురించి మెకిన్సీ సంస్థను సంప్రదించినందుకు మాజీ బ్రిటిష్ ప్రధాన మంత్రి టోనీ బ్లైర్ పై "ఫైనాన్షియల్ టైమ్స్"లో విమర్శలు వచ్చాయి. "లోపల వచ్చి, నష్టాన్ని తెలియచేయడానికి పవర్పాయింట్ ను వాడేవారే" మెకిన్సీ ఉద్యోగులు అని ఒక ఉన్నత స్థాయి అధికారి విమర్శించారు.